Keywords

Subject of the case

Rezolutīvā daļa



Keywords

Tiesību aktu tuvināšana – Būvdarbu, piegādes un pakalpojumu publiskā iepirkuma līgumu slēgšanas tiesību piešķiršanas procedūru koordinēšana – Direktīva 2004/18 – Publiskā iepirkuma līgums – Jēdziens – Līgums par atlīdzību – Iekļaušana – Nosacījumi (Eiropas Parlamenta un Padomes Direktīvas 2004/18 1. panta 2. punkts un II A pielikums) (sal. ar 34.–39. punktu)

2. Tiesību aktu tuvināšana – Būvdarbu, piegādes un pakalpojumu publiskā iepirkuma līgumu slēgšanas tiesību piešķiršanas procedūru koordinēšana – Direktīva 2004/18 – Valsts tiesiskais regulējums, ar ko bez uzaicinājuma uz konkursu tiek atļauts noslēgt sadarbības līgumu starp valsts iestādēm – Pieļaujamības nosacījumi – Starp divām valsts iestādēm, no kurām viena ir universitāte, noslēgts līgums – Konkrētās universitātes līgumslēdzēja neveikta kontrole, kas līdzvērtīga tai, kura tiek veikta par tās pašas pakalpojumiem (Eiropas Parlamenta un Padomes Direktīva 2004/18) (sal. ar 41. un 42. punktu)

3. Tiesību aktu tuvināšana – Būvdarbu, piegādes un pakalpojumu publiskā iepirkuma līgumu slēgšanas tiesību piešķiršanas procedūru koordinēšana – Direktīva 2004/18 – Valsts tiesiskais regulējums, ar ko tiek atļauts bez piedāvāšanas konkurentiem noslēgt līgumu, ar kuru valsts iestādes savā starpā ievieš sadarbību – Pieļaujamības nosacījumi – Līgums, ar kuru nodrošina attiecīgo iestāžu kopīga sabiedriska pakalpojumu sniegšanas uzdevuma īstenošanu, kurš tiek veikts tikai sabiedrības interesēs un ar kuru attiecībā pret tā konkurentiem netiek dota priekšroka privātam pakalpojuma sniedzējam – Valsts tiesas kompetencē esoša pārbaude – Līgums, kas noslēgts ārkārtas apstākļos – Situācija, ko var ņemt vērā, tikai ievērojot Direktīvas 2004/18 31. panta 1. punkta c) apakšpunktā paredzētos nosacījumus – Līgumslēdzējai iestādei piemītošs pierādīšanas pienākums (Eiropas Parlamenta un Padomes Direktīva 2004/18) (sal. ar 43.–55. punktu un rezolutīvo daļu)

Subject of the case

Priekšmets

Lūgums sniegt prejudiciālu nolēmumu – Tribunale Amministrativo Regionale per l’Abruzzo – Eiropas Parlamenta un Padomes 2004. gada 31. marta Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (OV L 134, 114. lpp.), 1. panta 2. punkta a) un d) apakšpunkta, 2. panta, 28. panta, kā arī II pielikuma 8. un 12. kategorijas interpretācija – Līguma slēgšanas tiesību piešķiršana ārpus direktīvā paredzētās iepirkuma līguma slēgšanas tiesību piešķiršanas procedūras – Starp divām valsts iestādēm noslēgts līgums, saskaņā ar kuru pakalpojumu sniedzējs ir universitāte un kurā samaksai nav acīmredzams atlīdzības raksturs – Pakalpojumu sniegšana, kuru veido pētījumi, analīzes un plānošana zemestrīces rezultātā iznīcināto divu pašvaldību vēsturisko centru rekonstrukcijai – Līguma slēgšanas tiesību piešķiršanas kārtība, kuru attaisno īpašas sabiedriskās intereses saistībā ar zemestrīci

Rezolutīvā daļa

Rezolutīvā daļa:

Eiropas Parlamenta un Padomes 2004. gada 31. marta Direktīva 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru, ko groza ar Komisijas 2009. gada 30. novembra Regulu (EK) Nr. 1177/2009, nepieļauj tādu valsts tiesisko regulējumu, kurā tiek atļauts bez piedāvāšanas konkurentiem noslēgt līgumu, ar kuru valsts iestādes savā starpā ievieš sadarbību, ja, kas ir jāpārbauda iesniedzējtiesai, šāda līguma priekšmets nav īstenot šīm iestādēm kopīgu sabiedriskā pakalpojuma uzdevumu, to nereglamentē tikai sabiedrības interešu mērķiem raksturīgie apsvērumi un prasības, vai ar kuru privātam uzņēmējam tiek radīta privileģēta situācija salīdzinājumā ar tā konkurentiem. Apstāklis, ka šāds līgums tiek noslēgts ārkārtas situācijā, var tikt ņemts vērā tikai, ciktāl līgumslēdzēja iestāde konstatē, ka ir izpildīti šīs direktīvas 31. panta 1. punkta c) apakšpunkta piemērošanas nosacījumi.